Potrivit proiectului, programul de investiții al Ministerului Sănătății se regăsește în: ♦ Construirea spitalelor regionale de urgență, inclusiv prin Programul Operațional Regional: 8 spitale regionale și 1 spital republican, în București ♦ Reabilitarea/modernizarea/extinderea spitalelor județene (cel puțin 15), ambulatoriilor de specialitate (cel puțin 150), Unităților de Primiri Urgențe (cel puțin 25) și a centrelor comunitare integrate medico-sociale ♦ Dezvoltarea de centre comunitare integrate medico-sociale, de care vor beneficia peste 270.000 de persoane ♦ Dotarea cu aparatură și echipamente medicale la nivelul spitalelor publice ♦ Dotarea cu mijloace de transport sanitar specifice (ambulanțe, autosanitare, elicoptere etc.) ♦ Dotarea cabinetelor medicilor de familie ♦ Dezvoltarea de centre de telemedicină regionale sau naționale în funcție de specialitate.